เรื่องร้องเรียน: โรงงานทำกล่องกระดาษหลังบ้านติดกัน ส่งกลิ่นเหม็นแสบคอรบกวนทำให้ปวดศรีษะแทบทุกวัน เราต้องปิดประตูตลอดเวลา บอกเค้าไปแล้วยังไม่ได้มีการจัดการใดๆให้
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริง ณ อาคารเลขที่ 65,57 ซอยเจริญราษฎร์ 7 แขวงบางโคล่ เขตบางคอแหลม กรุงเทพมหานคร ขณะตรวจสอบไม่พบเจ้าของ แต่ได้เดินตรวจสอบภายในสถานประกอบการ ได้แจ้งเบื้องต้นให้เปลี่ยนย้ายพื้นที่ที่มีการใช้สีให้ห่างจากบริเวณที่ติดกับช่องระบายอากาศ เพื่อเป็นการป้องกันเหตุเดือดร้อนรำคาญแก่ผู้พักอาศัยบริเวณใกล้เคียง อย่างไรก็ตามจะได้เข้าตรวจสอบและพูดคุยกับเจ้าของอีกครั้งหนึ่ง
ความเห็นของผู้แจ้ง: ขอขอบคุณที่เจ้าหน้าที่ติดตามเรื่องให้ในวันนี้ครับ  ขอแจ้งการประเมินเรื่องกลิ่นรบกวนตามนี้ครับ  ตั้งแต่17/6/66 ที่เจ้าหน้าที่เข้าตรวจ ยังคงเหมือนเดิมทุกวัน เว้นวันอาทิตย์ที่ 2 กค  ปลอดกลิ่นเนื่องจากเป็นวันหยุดโรงกล่อง วันพุธที่ 5 กค ช่วงเช้าส่งกลิ่นเหม็นรบกวนชัดเจน น่าจะเป็นเวลาที่เจ้าหน้าที่เข้าตรวจ ไม่ทราบว่าโรงงานทำไมยังมีการปล่อยกลิ่นเป็นระยะทั้งที่แจ้งเจ้าหน้าที่ว่าได้เปลี่ยนมาใช้ สีนำ้ชนิดที่ไม่มีกลิ่น แต่ยังส่งกลิ่นเหม็๋นมารบกวนตลอด  ขอให้เจ้าหน้าที่ช่วยตรวจสอบกับโรงงานถึง ที่มาของกลิ่นรบกวนเพราะไม่อยากต้องคอยแจ้งทุกครั้งที่ได้กลิ่น ทางโรงงานน่าจะทราบดีที่สุด และหาทางแก้ไขด้วยความจริงใจ  ทุกวันนี้จะรู้สึกดีใจมากที่วันไหนเป็นวันอาทิตย์เพราะโรงงานหยุดจึงปลอดกลิ่นรบกวน จึงยืนยันได้ว่ากลิ่นรบกวนมาจากโรงกล่องจริงๆ
พื้นที่: แขวงบางโคล่ เขตบางคอแหลม กรุงเทพมหานคร